Sammy Sosa

Samuel Peralta Sosa (; lahir 12 November 1968) ialah seorang bekas pemain bola besbol profesional Dominika-Amerika yang bermain sebagai pemadang kanan. Beliau beraksi dalam Major League Baseball (MLB) selama 18 musim, terutama bersama pasukan Chicago Cubs. Selepas bermain untuk pasukan Texas Rangers dan Chicago White Sox, Sosa menyertai Cubs pada tahun 1992 dan diiktiraf sebagai salah seorang pemukul terbaik dalam permainan sukan besbol. Sosa mencapai 400 home run dalam permainan ke-1,354 dan pada pukulan ke-5,273, menjadikannya pemain terpantas dalam sejarah National League atas pencapaian tersebut. Beliau merupakan salah seorang daripada sembilan pemain dalam sejarah MLB yang mencapai 600 home run sepanjang kerjayanya.

Pada tahun 1998, Sosa, bersama Mark McGwire, menjadi terkenal di peringkat antarabangsa kerana kehebatan mereka memukul home run dalam usaha meleburkan rekod home run pada satu musim yang dipegang oleh Roger Maris. Semasa bersama Cubs, Sosa dipilih sebagai All-Star sebanyak tujuh kali dan memegang pelbagai rekod pasukan. Beliau menamatkan kerjaya dengan beraksi bersama Baltimore Orioles dan Texas Rangers buat kali kedua. Ketika bersama Rangers, Sosa memukul home run ke-600 dalam kariernya, menjadi pemain kelima dalam sejarah MLB yang mencapai pencapaian tersebut.

Sosa menduduki tempat kedua dalam jumlah home run tertinggi antara pemain MLB yang dilahirkan di luar Amerika Syarikat dan merupakan salah seorang daripada tiga pemain National League sejak tahun 1900 yang mencatatkan lebih 160 markah akibat pukulan (RBI) dalam satu musim (2001). Beliau juga satu-satunya pemain yang memukul 60 atau lebih home run dalam satu musim sebanyak tiga kali, iaitu pada tahun 1998, 1999 dan 2001. Walaupun begitu, beliau tidak menjadi peneraju liga dalam home run pada musim-musim tersebut, tetapi mendahului liga pada tahun 2000 dengan 50 home run dan tahun 2002 dengan 49 home run.

Dalam satu sesi perbicaraan kongres pada tahun 2005, Sosa melalui peguamnya menafikan pernah menggunakan dadah peningkat prestasi sepanjang kerjayanya, selepas beberapa tuduhan dilemparkan ke atasnya. Namun, dalam kenyataan umum pada tahun 2024, Sosa mengakui pernah melakukan "kesilapan" semasa menjalani pemulihan dari kecederaan sepanjang kerjayanya.

Catatan

Pautan luar

extended biography and photos Latino Sports Legends

Category:Kelahiran 1968
Category:Orang hidup
Category:Pemain besbol Republik Dominika
Category:Pemain Chicago Cubs
Category:Pemain Chicago White Sox
Kategori:Pemain Baltimore Orioles
Category:Pemain Texas Rangers